Rhaglen ar gyfer Pwyllgor Ymgynghorol Harbwr Aberdyfi ar Dydd Mawrth, 28ain Chwefror, 2017, 10.30 y.b.
Dydd Mawrth, 28ain Chwefror, 2017 10.30 y.b.
Derbyniwyd ymddiheuriadau am absenoldeb oddi wrth Mr Nigel Willis (Clwb Cychod Aberdyfi), Mr James Bradbury-Willis (Siambr Fasnach Aberdyfi)
I gadarnhau cofnodion y cyfarfod diwethaf a gynhaliwyd ar 15 Tachwedd 2016.
Cyflwynwyd: Cofnodion cyfarfod Pwyllgor Ymgynghorol Harbwr Aberdyfi gynhaliwyd ar y 15 Tachwedd 2016.
ADRODDIAD GAN Y SWYDDOG MORWROL A PHARCIAU GWLEDIG PDF 149 KB
Atodiad 1 - Ffioedd a Thaliadau Aberdyfi-2017-18 , eitem 4. PDF 292 KB
Atodiad 2 - Ffioedd Lansio Cychod Pwer a Badau Dwr Personol 2017-18 , eitem 4. PDF 137 KB
Atodiad 3 - Cyllideb diwedd Ionawr 2017 , eitem 4. PDF 10 KB
(a) Cod Diogelwch Morwrol
Nodwyd bod y cod diogelwch yn ddogfen fyw a phwysigrwydd i dderbyn sylwadau yn rheolaidd ar y cynnwys fel y gall gael ei adolygu ac bod y ddogfen yn berthnasol i weithgareddau'r Harbwr. Tynnwyd sylw bod y Gwasanaeth yn disgwyl adolygiad gan arbenigwr allanol Asiantaeth Gwylwyr y Glannau ond oherwydd diffyg capasiti staffio nid oedd hyn wedi digwydd ac fe fyddir yn ail-drefnu maes o law.
Cyfeiriwyd at lansiad Ymgyrch Neifion a oedd wedi ei gynnal yn ddiweddar yn Ysgol Tywyn yn dilyn adroddiadau fod beicwyr môr yn aflonyddu a phoeni dolffiniaid oddi ar arfordir Abersoch a Thywyn.
Mewn ymateb i'r uchod, nododd Aelod bryder nad oedd swyddogion ac Aelodau yn ymwybodol o ddigwyddiadau lleol ac y dylid sicrhau gwell cyfathrebu rhwng Adrannau i'r dyfodol.
Penderfynwyd: Derbyn a nodi'r uchod ac y byddai'r Swyddog Morwrol a Pharciau Gwledig yn dilyn y pryder i fyny gyda'r Adran berthnasol.
(b) Mordwyo
Adroddwyd bod bwi'r "Fairway" wedi dod oddi ar ei safle yn dilyn storm "Doris" yn ddiweddar a sicrhawyd y byddir yn anfon Rhybudd i Forwyr yn ddi-oed ac y byddai trefniadau i'w gwneud gyda'r contractwr lleol i'w osod yn ôl ar y safle.
Ychwanegwyd bod cymhorthydd ar y morglawdd yn ardal Tywyn i'w roi yn ôl ar safle ond y byddai'n ofynnol sicrhau bod y llanw a'r tywydd yn dderbyniol i gyflawni'r gwaith.
Yn gyffredinol, er gwaethaf y tywydd garw yn ystod storm "Doris" 'roedd y cymhorthyddion eraill yr harbwr ar eu safleoedd priodol, er hynny, byddir yn sicrhau bod pob cymhorthydd sydd allan o safle yn cael eu ail leoli cyn 1 Ebrill 2017.
Amlinellodd yr Harbwr Feistr ar y gwaith a gyflawnwyd dros y gaeaf sef:
· Atgyweirio o gwmpas yr Harbwr
· Atgyweirio ochr y Gerddi wrth ymyl Swyddfa'r Harbwr
· Gosod bariau / rhwystrau ar ochr y promenâd i atal y tywod ddod drosodd
Gobeithir glanhau'r llithrfa'r Bad Achub cyn dechrau'r tymor ynghyd â manion eraill gan sicrhau bod popeth yn barod erbyn Gwyliau'r Pasg.
Apeliwyd ar Aelodau'r Pwyllgor hwn i gysylltu gyda'r Harbwr Feistr ar faterion gweithredol fel bod llif y gwaith yn rhedeg yn esmwyth.
Derbyniodd y Gwasanaeth air o ddiolch gan gynrychiolydd ar ran Clwb Cychod Aberdyfi am y gwasanaeth a dderbynir gan swyddogion yr Harbwr.
(ch) Materion Staff
(i) Adroddwyd bod cytundeb Cymhorthydd Harbwr Aberdyfi (tymhorol) wedi ei ymestyn ar drefniant tri diwrnod yr wythnos hyd at ddiwedd Mawrth 2017 yn hytrach na symud staff ac sydd wedi profi'n gost effeithiol. Bwriedir cyflogi dau Gymhorthydd Harbwr (1 ym Mhorthmadog ac 1 ar gyfer Aberdyfi / Tywyn) yn llawn amser o'r 1 Ebrill ymlaen a fydd yn cael ei gyllido o gyllideb ... gweld y cofnod llawn ar gyfer eitem 4.
· Arwyddion Traeth y Bad Achub
Trafodwyd y materion fel rhan o adroddiad y Swyddog Morwrol a Pharciau Gwledig.
I nodi y cynhelir cyfarfod nesaf Pwyllgor Ymgynghorol Harbwr Aberdyfi at 10 Hydref 2017.
Penderfynwyd: Er bod y cyfarfod nesaf wedi ei bennu ar gyfer 10 Hydref 2017, gofynnwyd i'r Swyddog Cefnogi Aelodau ail-drefnu dyddiad ar ddyddiad cyfleus ym mis Tachwedd gan y byddai'n amserol o ran cyflwyno adroddiadau cyllidol